CELEX: 52017JC0040
Language: da
Date: 2017-10-31
Title: Fælles forslag til RÅDETS AFGØRELSE om den holdning, der skal indtages på Unionens vegne i Det Blandede Ministerudvalg og Det Blandede Samarbejdsudvalg, der er nedsat ved den strategiske partnerskabsaftale mellem Den Europæiske Union og dens medlemsstater på den ene side og Canada på den anden side, for så vidt angår vedtagelsen af Det Blandede Ministerudvalgs forretningsorden, Det Blandede Samarbejdsudvalgs forretningsorden og mandatet for de underudvalg, der nedsættes af Det Blandede Samarbejdsudvalg

EUROPA-KOMMISSIONEN
            Bruxelles, den31.10.2017
            JOIN(2017) 40 final
            2017/0279(NLE)
            Fælles forslag til
            RÅDETS AFGØRELSE
            om den holdning, der skal indtages på Unionens vegne i Det Blandede Ministerudvalg og Det Blandede Samarbejdsudvalg, der er nedsat ved den strategiske partnerskabsaftale mellem Den Europæiske Union og dens medlemsstater på den ene side og Canada på den anden side, for så vidt angår vedtagelsen af Det Blandede Ministerudvalgs forretningsorden, Det Blandede Samarbejdsudvalgs forretningsorden og mandatet for de underudvalg, der nedsættes af Det Blandede Samarbejdsudvalg 
            
               
         
         
            
               BEGRUNDELSE
            
            
               1.FORSLAGETS GENSTAND
            
            
               Nærværende forslag vedrører afgørelsen om fastsættelse af den holdning, der skal indtages på Unionens vegne i Det Blandede Ministerudvalg og Det Blandede Samarbejdsudvalg, der er nedsat ved den strategiske partnerskabsaftale mellem Den Europæiske Union og dens medlemsstater på den ene side og Canada på den anden side, i forbindelse med den påtænkte vedtagelse af Det Blandede Ministerudvalgs forretningsorden, Det Blandede Samarbejdsudvalgs forretningsorden og mandatet for de underudvalg, der nedsættes af Det Blandede Samarbejdsudvalg. 
            
            
               2.BAGGRUND FOR FORSLAGET
            
            
               2.1.Den strategiske partnerskabsaftale mellem EU og Canada
            
            
               
                  Den strategiske partnerskabsaftale mellem Den Europæiske Union og dens medlemsstater på den ene side og Canada på den anden side ("aftalen") har til formål at forbedre det strategiske forhold mellem EU og Canada ved at udgøre en samlet ramme for samarbejde om udenrigs- og sikkerhedspolitiske spørgsmål samt inden for en lang række sektorspecifikke politikområder. Aftalen er baseret på EU's og Canadas fælles værdier og principper med hensyn til demokrati, menneskerettigheder, fred, sikkerhed og retsstatsprincippet og er også udformet med henblik på at intensivere og udvide den politiske dialog og udbrede disse værdier i verden. Med henblik herpå oprettes der ved aftalen strukturerede konsultationsmekanismer.
               
               
                  Aftalen har fundet midlertidig anvendelse siden den 1. april 2017.
               
            
            
               2.2.Det Blandede Ministerudvalg
            
            
               Det Blandede Ministerudvalg ("ministerudvalget") nedsættes ved aftalens artikel 27, stk. 2.  Udvalgets vigtigste opgave er at overvåge det overordnede samarbejde mellem EU og Canada og yde strategisk vejledning i at lette gennemførelsen af aftalen, sikre sammenhæng og udvide dens anvendelsesområde, hvor det er muligt. 
            
            
               Ministerudvalget vil navnlig gøre status over udviklingen i samarbejdet på grundlag af en årlig rapport fra Det Blandede Samarbejdsudvalg. Det vil give anbefalinger om samarbejdsudvalgets arbejde, herunder om nye områder for fremtidigt samarbejde og bilæggelse af eventuelle tvister, der måtte opstå som følge af gennemførelsen af denne aftale, jf. aftalens artikel 28.
            
            
               Ministerudvalget kan træffe afgørelser med henblik på at nå aftalens mål. Afgørelser vedtages, efter at aftalens parter har afsluttet deres respektive interne procedurer i overensstemmelse med deres love og administrative bestemmelser.
            
            
               Ministerudvalget er sammensat af repræsentanter for begge parter og ledes i fællesskab af den canadiske udenrigsminister og Unionens højtstående repræsentant for udenrigsanliggender og sikkerhedspolitik. Udvalget mødes en gang årligt eller efter aftale, alt efter hvad forholdene kræver. Det Blandede Ministerudvalg vedtager sine egne regler og procedurer.
            
            
               2.3.Det Blandede Samarbejdsudvalg
            
            
               Det Blandede Samarbejdsudvalg ("samarbejdsudvalget") nedsættes ved aftalens artikel 27, stk. 3. Det har som sine vigtigste opgaver at: 
            
            
               - foreslå prioriteter for samarbejdet mellem parterne 
            
            
               - overvåge udviklingen i det strategiske forhold mellem parterne 
            
            
               - udveksle synspunkter og fremsætte forslag vedrørende spørgsmål af fælles interesse 
            
            
               - stille forslag til forbedringer af effektiviteten, virkningerne og synergien mellem parterne 
            
            
               - sikre, at denne aftale fungerer korrekt 
            
         
         
            
               - forelægge ministerudvalget en årlig rapport, der gør status over forholdet mellem parterne, og
            
            
               - nedsætte underudvalg til at bistå det i varetagelsen af sine opgaver. 
            
            
               Samarbejdsudvalget er sammensat af repræsentanter for begge parter og ledes i fællesskab af en højtstående embedsmand fra Unionen og en højtstående embedsmand fra Canada.  Det træder sammen en gang om året skiftevis i Unionen og Canada. Det fastsætter selv sin forretningsorden. Samarbejdsudvalget kan anmode udvalg og tilsvarende organer, der er nedsat i henhold til eksisterende bilaterale aftaler mellem parterne, om at orientere samarbejdsudvalget regelmæssigt om deres aktiviteter som led i den løbende, samlede gennemgang af forholdet mellem parterne.
            
            
               2.4.Det Blandede Ministerudvalgs påtænkte retsakt
            
            
               Ministerudvalget skal vedtage en afgørelse om vedtagelsen af ministerudvalgets forretningsorden ("den påtænkte retsakt").
            
            
               Formålet med den påtænkte retsakt er at vedtage forretningsordenen for ministerudvalgets funktion, jf. aftalens artikel 27, stk. 2, litra b), nr. iv), med henblik på at muliggøre aftalens gennemførelse.
            
            
               2.5.Det Blandede Samarbejdsudvalgs påtænkte retsakter
            
            
               Samarbejdsudvalget skal vedtage sin egen forretningsorden samt mandatet for underudvalgene ("de påtænkte retsakter").
            
            
               Formålet med de påtænkte retsakter er at vedtage den forretningsorden, der danner grundlag for samarbejdsudvalgets funktion, jf. aftalens artikel 27, stk. 3, litra c), og mandatet for de underudvalg, som nedsættes af samarbejdsudvalget, jf. aftalens artikel 27, stk. 3, litra b), nr. viii), med henblik på at muliggøre aftalens gennemførelse.
            
            
               3.HOLDNING, DER SKAL INDTAGES PÅ UNIONENS VEGNE
            
            
               Den holdning, der skal indtages på Unionens vegne, bør have til formål at vedtage ministerudvalgets forretningsorden, samarbejdsudvalgets forretningsorden og mandatet for de underudvalg, som nedsættes af samarbejdsudvalget, som fastsat i aftalen.
            
            
               4.RETSGRUNDLAG, NÆRHEDSPRINCIPPET OG PROPORTIONALITSPRINCIPPET
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtages der afgørelser om fastlæggelse af, "hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, som har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  1
               .
            
            
               4.1.2.Princippernes anvendelse på det foreliggende tilfælde
            
            
               Ministerudvalget, samarbejdsudvalget og dettes underudvalg er organer, der er oprettet ved den strategiske partnerskabsaftale mellem Den Europæiske Union og dens medlemsstater på den ene side og Canada på den anden side.
            
            
               De retsakter, som er omhandlet i bilagene til denne afgørelse, som ministerudvalget og samarbejdsudvalget skal vedtage, er bindende. Det skyldes, at ministerudvalget i henhold til aftalens artikel 27, stk. 2, litra b), nr. iv) og v), vedtager sin egen forretningsorden og træffer sine egne afgørelser med begge parters godkendelse, mens samarbejdsudvalget i henhold til artikel 27, stk. 3, litra b), nr. viii), og litra c), nedsætter underudvalg og fastsætter sin egen forretningsorden.
            
            
               De påtænkte retsakter supplerer eller ændrer ikke den institutionelle ramme for aftalen.
            
         
         
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2. Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af målet for og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to led, og det ene af disse formål eller led kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller led.
            
            
               Hvis den påtænkte retsakt samtidigt forfølger flere formål eller har flere led, der er uadskilleligt forbundne, uden at det ene er sekundært i forhold til det andet, skal det materielle retsgrundlag for en afgørelse i henhold til artikel 218, stk. 9, i TEUF undtagelsesvis baseres på de dertil svarende forskellige retsgrundlag.
            
            
               4.2.2.Princippernes anvendelse på det foreliggende tilfælde
            
            
               Hovedformålet med og indholdet af de påtænkte retsakter vedrører gennemførelsen af aftalen.
            
            
               Aftalen forfølger mål og indeholder komponenter inden for den fælles udenrigs- og sikkerhedspolitik og fagligt samarbejde med udviklede lande. Disse aspekter af aftalen er uadskilleligt forbundne, uden at det ene er sekundært i forhold til det andet. Undertegnelsen og den midlertidige anvendelse af aftalen var baseret på artikel 37 i traktaten om Den Europæiske Union (TEU) og artikel 212, stk. 1, i traktaten om Den Europæiske Unions funktionsmåde (TEUF). 
            
            
               De påtænkte retsakter bør derfor baseres på det samme materielle retsgrundlag.
            
            
               5.KONKLUSION
            
            
               På baggrund af ovenstående bør retsgrundlaget for den foreslåede afgørelse derfor være artikel 37 i TEU og artikel 212, stk. 1, i TEUF sammenholdt med artikel 218, stk. 9, i TEUF. 
            
            
               2017/0279 (NLE)
            
            
               Fælles forslag til
            
            
               RÅDETS AFGØRELSE
            
            
               om den holdning, der skal indtages på Unionens vegne i Det Blandede Ministerudvalg og Det Blandede Samarbejdsudvalg, der er nedsat ved den strategiske partnerskabsaftale mellem Den Europæiske Union og dens medlemsstater på den ene side og Canada på den anden side, for så vidt angår vedtagelsen af Det Blandede Ministerudvalgs forretningsorden, Det Blandede Samarbejdsudvalgs forretningsorden og mandatet for de underudvalg, der nedsættes af Det Blandede Samarbejdsudvalg 
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Union, særlig artikel 37,
            
            
               under henvisning til traktaten om Den Europæiske Unions funktionsmåde, særlig artikel 212, stk. 1, sammenholdt med artikel 218, stk. 9,
            
            
               under henvisning til forslag fra Europa-Kommissionen og Unionens højtstående repræsentant for udenrigsanliggender og sikkerhedspolitik, og
            
            
               ud fra følgende betragtninger:
            
         
         
            
               (1)
                     Den strategiske partnerskabsaftale mellem Den Europæiske Union og dens medlemsstater på den ene side og Canada på den anden side ("aftalen") blev undertegnet den 30. oktober 2016 i Bruxelles og er blevet anvendt midlertidigt siden den 1. april 2017. 
            
            
               (2)
                     Med henblik på at lette gennemførelsen af aftalen nedsættes der ved aftalens artikel 27, stk. 2 og 3, et blandet ministerudvalg og et blandet samarbejdsudvalg.
            
            
               (3) 
                     I aftalens artikel 27, stk. 2, litra b), nr. iv), fastsættes det, at Det Blandede Ministerudvalg vedtager sine egne regler og procedurer, og i aftalens artikel 27, stk. 3, litra c), fastsættes det, at Det Blandede Samarbejdsudvalg fastsætter sin egen forretningsorden. I artikel 27, stk. 3, litra b), nr. viii), fastsættes det, at Det Blandede Samarbejdsudvalg nedsætter underudvalg til at bistå det i varetagelsen af sine opgaver.
            
            
               (4)
                     I aftalens artikel 27, stk. 2, litra b), nr. ii), fastsættes det, at den canadiske udenrigsminister og Unionens højtstående repræsentant for udenrigsanliggender og sikkerhedspolitik i fællesskab leder Det Blandede Ministerudvalg. I aftalens artikel 27, stk. 3, litra c), fastsættes det, at Det Blandede Samarbejdsudvalgs formandskab varetages i fællesskab af en højtstående embedsmand fra Canada og en højtstående embedsmand fra Unionen.
            
            
               (5) 
                     Det Blandede Ministerudvalgs forretningsorden, Det Blandede Samarbejdsudvalgs forretningsorden og mandatet for dettes underudvalg bør vedtages med henblik på at sikre en effektiv gennemførelse af aftalen.
            
            
               (6) 
                     Unionens holdning i Det Blandede Ministerudvalg og i Det Blandede Samarbejdsudvalg bør derfor baseres på de vedlagte udkast til Det Blandede Ministerudvalgs forretningsorden, til Det Blandede Samarbejdsudvalgs forretningsorden og til mandatet for dettes underudvalg — 
            
            
            
               VEDTAGET DENNE AFGØRELSE:
            
            
               Artikel 1
            
            
               1)
                     Den holdning, der skal indtages på Unionens vegne i Det Blandede Ministerudvalg mellem EU og Canada, skal baseres på den tekst til Det Blandede Ministerudvalgs forretningsorden, der er knyttet til denne afgørelse.
            
            
               2)
                     Den holdning, der skal indtages på Unionens vegne i Det Blandede Samarbejdsudvalg mellem EU og Canada, skal baseres på den tekst til Det Blandede Samarbejdsudvalgs forretningsorden og den tekst til mandatet for underudvalgene, der er knyttet til denne afgørelse. 
            
            
               Artikel 2
            
            
               Denne afgørelse er rettet til Kommissionen og til Unionens højtstående repræsentant for udenrigsanliggender og sikkerhedspolitik.
            
            
               Udfærdiget i Bruxelles, den […].
            
            
                  På Rådets vegne
            
            
                  Formand
            
         
         
            
                  
                     (1)
                  Sag C-399/12, Tyskland mod Rådet (OIV), ECLI:EU:C:2014:2258, præmis 61-64. 
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den31.10.2017
            JOIN(2017) 40 final
            BILAG
            til
            Fælles forslag til Rådets afgørelse
            om den holdning, der skal indtages på Den Europæiske Unions vegne i Det Blandede Ministerudvalg og i Det Blandede Samarbejdsudvalg, der er nedsat ved den strategiske partnerskabsaftale mellem Den Europæiske Union og dens medlemsstater på den ene side og Canada på den anden side, vedrørende vedtagelse af Det Blandede Ministerudvalgs forretningsorden, Det Blandede Samarbejdsudvalgs forretningsorden og mandatet for de underudvalg, der nedsættes af Det Blandede Samarbejdsudvalg
            
               
         
         
            
               BILAG 1
            
            
            
               Det Blandede Ministerudvalgs forretningsorden
            
            
            
               DET BLANDEDE MINISTERUDVALG MELLEM EU OG CANADA HAR — 
            
            
               under henvisning til den strategiske partnerskabsaftale mellem Den Europæiske Union og dens medlemsstater på den ene side og Canada på den anden side ("aftalen"), særlig artikel 27, og 
            
            
               ud fra følgende betragtninger:
            
            
               (1)I overensstemmelse med aftalens artikel 30, stk. 2, er aftalen blevet anvendt midlertidigt siden den 1. april 2017.
            
            
               (2)I henhold til aftalens artikel 27, stk. 2, litra b), nr. iv), skal Det Blandede Ministerudvalg vedtage sin egen dagsorden og sine egne regler og procedurer —
            
            
               VEDTAGET DENNE AFGØRELSE: 
            
            
               Det Blandede Ministerudvalgs forretningsorden som fastsat i bilaget vedtages herved.
            
            
               Undertegnet i …, xxxx. 
            
            
                     
                  
                  
                     
                        På vegne af Det Blandede Ministerudvalg mellem EU og Canada
                     
                     
                        Formænd
                     
                  
               
               BILAG 
            
            
               Det Blandede Ministerudvalgs forretningsorden 
            
            
               Opgaver 
            
            
               1. Det Blandede Ministerudvalg ("ministerudvalget") varetager følgende opgaver: 
            
            
               (a)gør status over udviklingen i samarbejdet på grundlag af en årlig rapport fra Det Blandede Samarbejdsudvalg ("samarbejdsudvalget")  
            
            
               (b)giver anbefalinger om samarbejdsudvalgets arbejde, herunder om nye områder for fremtidigt samarbejde 
            
         
         
            
               (c)træffer afgørelser med begge kontraherende parters godkendelse
            
            
               (d)giver anbefalinger om bilæggelse af eventuelle tvister, der måtte opstå som følge af gennemførelsen af denne aftale, i overensstemmelse med aftalens artikel 28. 
            
            
            
               Formandskab, sammensætning og deltagere
            
            
               1. Ministerudvalget ledes i fællesskab af den canadiske udenrigsminister og Unionens højtstående repræsentant for udenrigsanliggender og sikkerhedspolitik.
            
            
               2. Hver af de kontraherende parter underretter sekretariatet om sammensætningen af sin delegation inden hvert møde i ministerudvalget.
            
            
               3. Formændene kan invitere eksperter eller repræsentanter for andre organer til at deltage i mødet som observatører eller for at orientere om et bestemt emne.
            
            
            
               Møder
            
            
               1. Ministerudvalget mødes en gang årligt eller efter aftale, alt efter hvad forholdene kræver. 'Ministerudvalgets møder afholdes skiftevis i Den Europæiske Union og i Canada eller et andet sted, som formændene godkender i fællesskab, på en dato, som fastsættes efter fælles godkendelse. 
            
            
               2. Ministerudvalgets møder afholdes for lukkede døre, medmindre formændene med de kontraherende parters godkendelse beslutter, at mødet er offentligt. 
            
            
            
               Sekretariat
            
            
               1. En repræsentant for Tjenesten for EU's Optræden Udadtil og en repræsentant for Canadas ministerium for globale anliggender fungerer i fællesskab som sekretærer for ministerudvalget. Al korrespondance til og fra formændene fremsendes til sekretærerne. 
            
            
               2. Sekretariatet sikrer regelmæssig kontakt, herunder via videokonference, forud for ministerudvalgets møder for at gøre status over tematiske dialoger, som kan have fundet sted inden afholdelsen af mødet i ministerudvalget. Indholdet af disse udvekslinger vil indgå i dagsordenen for ministerudvalgsmødet.
            
            
            
               Dagsorden for møderne
            
            
               1. Sekretariatet for den kontraherende værtspart udarbejder en foreløbig dagsorden for hvert møde. Den foreløbige dagsorden sendes sammen med alle relevante dokumenter til de kontraherende parter mindst 15 arbejdsdage før mødets begyndelse, medmindre omstændighederne ikke tillader det. 
            
            
               2. Dagsordenen godkendes af formændene og vedtages af ministerudvalget ved begyndelsen af hvert møde. Punkter, som ikke figurerer på den foreløbige dagsorden, kan optages på dagsordenen, hvis formændene beslutter det.
            
            
               Fælles ministererklæring
            
         
         
            
               1. Parterne godkender efter hvert møde en fælles ministererklæring. Erklæringen offentliggøres og kan indeholde alle de anbefalinger, som er blevet godkendt af de kontraherende parter. 
            
            
               Afgørelser og anbefalinger 
            
            
               1. Ministerudvalget kan træffe afgørelser eller fremsætte anbefalinger med henblik på at nå aftalens mål.
            
            
               2. Ministerudvalgets afgørelser og anbefalinger vedtages ved de kontraherende parters fælles godkendelse og sendes på EU's side i det omfang, det er relevant, til Europa-Kommissionens Generalsekretariat, Tjenesten for EU's Optræden Udadtil, medlemsstaternes faste repræsentationer ved Den Europæiske Union og Generalsekretariatet for Rådet for Den Europæiske Union og på canadisk side til de relevante canadiske myndigheder. 
            
            
               3. Afgørelser vedtages efter afslutningen af de kontraherende parters respektive interne procedurer i overensstemmelse med deres love og administrative bestemmelser.
            
            
               4. Ministerudvalgets afgørelser og anbefalinger udfærdiges i to gyldige eksemplarer, som underskrives af formændene. 
            
            
               5. I hastetilfælde kan afgørelser og anbefalinger vedtages uden for de formelle møder i ministerudvalget gennem en skriftlig procedure. Disse afgørelser og anbefalinger skal forelægges de kontraherende parter.
            
            
               Udgifter
            
            
               1. Hver af de kontraherende parter afholder de udgifter, der påløber som følge af deltagelse i ministerudvalgets møder, såvel udgifter til personale, rejser og underhold som udgifter til postforsendelser og telekommunikation. 
            
            
               2. Hver af de kontraherende parter afholder de udgifter, der påløber som følge af oversættelse og tolkning ved møder.
            
            
               3. Den kontraherende værtspart afholder udgifterne i forbindelse med tilrettelæggelse af møder og reproduktion af dokumenter 
            
            
               Fortrolighed 
            
            
               Når en af de kontraherende parter afgiver oplysninger, der er angivet som fortrolige, til ministerudvalget, behandler den anden part disse oplysninger fortroligt.
            
            
            
               BILAG 2
            
            
               Det Blandede Samarbejdsudvalgs forretningsorden
            
            
            
               DET BLANDEDE SAMARBEJDSUDVALG MELLEM EU OG CANADA HAR — 
            
            
               under henvisning til den strategiske partnerskabsaftale mellem Den Europæiske Union og dens medlemsstater på den ene side og Canada på den anden side ("aftalen"), særlig artikel 27, og 
            
            
               ud fra følgende betragtninger:
            
         
         
            
               (1)I overensstemmelse med aftalens artikel 30, stk. 2, er aftalen blevet anvendt midlertidigt siden den 1. april 2017.
            
            
               (2)I henhold til aftalens artikel 27, stk. 3, litra c), vedtager Det Blandede Samarbejdsudvalg sin egen forretningsorden — 
            
            
            
               GODKENDT DENNE AFGØRELSE: 
            
            
               Det Blandede Samarbejdsudvalgs forretningsorden som fastsat i bilaget vedtages herved.
            
            
               Undertegnet i …, xxxx. 
            
            
            
                     
                  
                  
                     
                        På vegne af Det Blandede Samarbejdsudvalg mellem EU og Canada
                     
                     
                     
                     
                        Formænd
                     
                  
               
               BILAG 
            
            
               Det Blandede Samarbejdsudvalgs forretningsorden 
            
            
               Opgaver 
            
            
               Det Blandede Samarbejdsudvalg ("samarbejdsudvalget") varetager følgende opgaver:
            
            
               (a)foreslår prioriteter for samarbejdet mellem de kontraherende parter
            
            
               (b)overvåger udviklingen i det strategiske forhold mellem de kontraherende parter
            
            
               (c)udveksler synspunkter og fremsætter forslag vedrørende spørgsmål af fælles interesse
            
            
               (d)stiller forslag til forbedringer af effektiviteten, virkningerne og synergien mellem de kontraherende parter
            
            
               (e)sikrer, at denne aftale fungerer korrekt
            
            
               (f)forelægger ministerudvalget en årlig statusrapport om forholdet, som skal offentliggøres af de kontraherende parter
            
            
               (g)behandler alle spørgsmål, som de kontraherende parter forelægger det i henhold til denne aftale
            
            
               (h)nedsætter underudvalg til at bistå det i varetagelsen af sine opgaver. Underudvalgene må dog ikke overlappe organer, der er oprettet i henhold til andre aftaler mellem de kontraherende parter
            
         
         
            
               (i)drøfter forhold, hvor en af de kontraherende parter skønner, at dens interesser er blevet påvirket negativt eller kunne blive påvirket negativt af beslutningsprocesser på samarbejdsområder, der ikke er omfattet af en særlig aftale.
            
            
            
               Sammensætning, formandskab og deltagere
            
            
               1. Samarbejdsudvalget sammensættes af repræsentanter for begge parter.
            
            
               2. Samarbejdsudvalgets ledes i fællesskab af en højtstående embedsmand fra Tjenesten for EU's Optræden Udadtil og en højtstående embedsmand fra Canadas ministerium for globale anliggender.
            
            
               3. Hver af de kontraherende parter underretter sekretariatet om sammensætningen af sin delegation inden hvert møde i samarbejdsudvalget.
            
            
               4. Formændene kan invitere eksperter eller repræsentanter for andre organer til at deltage i mødet som observatører eller for at orientere om et bestemt emne.
            
            
            
               Møder
            
            
               1. Samarbejdsudvalget træder sammen en gang om året eller efter fælles godkendelse. Det er formændene, der indkalder til møderne i samarbejdsudvalget. Møderne afholdes skiftevis i Den Europæiske Union og i Canada på en dato, som fastsættes efter fælles godkendelse. Der kan efter anmodning fra en af de kontraherende parter afholdes særlige møder i samarbejdsudvalget. 
            
            
               2. Med formændenes godkendelse kan samarbejdsudvalgets særlige møder undtagelsesvist afholdes som video- eller telekonference.
            
            
                3. Samarbejdsudvalgets møder afholdes for lukkede døre, medmindre formændene med de kontraherende parters godkendelse beslutter, at mødet er offentligt. 
            
            
            
               Sekretariat
            
            
               En repræsentant for Tjenesten for EU's Optræden Udadtil og en repræsentant for Canadas ministerium for globale anliggender fungerer i fællesskab som sekretærer for samarbejdsudvalget. Al korrespondance til og fra formændene fremsendes til sekretærerne. 
            
            
            
               Dagsorden for møderne
            
            
               1. Sekretariatet for den kontraherende værtspart udarbejder i samråd med det andet sekretariat en foreløbig dagsorden for hvert møde. Den foreløbige dagsorden sendes sammen med alle relevante dokumenter til de kontraherende parter mindst 15 arbejdsdage før mødets begyndelse. Formændene kan om nødvendigt med parternes godkendelse sætte en anden frist for et bestemt møde. 
            
            
               2. Hver af de kontraherende parter kan anmode sekretariatet om at optage et punkt på dagsordenen. Den foreløbige dagsorden omfatter alle de punkter, for hvilke sekretariatet har modtaget en sådan anmodning senest 21 arbejdsdage før mødets afholdelse.
            
            
               3. Dagsordenen godkendes af formændene og vedtages af samarbejdsudvalget ved begyndelsen af hvert møde. Punkter, som ikke figurerer på den foreløbige dagsorden, kan med formændenes godkendelse optages på dagsordenen.
            
         
         
            
               4. De kontraherende parter sikrer regelmæssig kontakt, herunder via videokonference, forud for mødet i samarbejdsudvalget for at gøre status over tematiske og geografiske dialoger, som kan have fundet sted inden mødet. Indholdet af disse udvekslinger vil indgå i dagsordenen for samarbejdsudvalgsmødet.
            
            
               Protokol
            
            
               1. Formændene opsummerer de konklusioner, som samarbejdsudvalget er nået frem til på hvert møde. De to sekretariater godkender udkastet til protokol på grundlag af disse konklusioner. Det første udkast til protokol fremlægges af værtssekretariatet senest 15 arbejdsdage efter mødets afholdelse. 
            
            
               2. Parterne godkender udkastet senest 30 arbejdsdage efter mødets afholdelse eller inden en dato, som parterne godkender. Når parterne har godkendt udkastet til protokol, underskriver formændene manuelt eller elektronisk to originaleksemplarer. 
            
            
            
               Anbefalinger 
            
            
               1. Samarbejdsudvalgets anbefalinger vedtages ved de kontraherende parters fælles godkendelse og medtages i de fælles protokoller. Protokollerne sendes på EU's side i det omfang, det er relevant, til Europa-Kommissionens Generalsekretariat, Tjenesten for EU's Optræden Udadtil, Generalsekretariatet for Rådet for Den Europæiske Union og medlemsstaternes faste repræsentationer ved Den Europæiske Union og på canadisk side til de relevante canadiske myndigheder.
            
            
               2. Samarbejdsudvalget giver anbefalinger om bilæggelse af eventuelle tvister, der måtte opstå som følge af gennemførelsen af denne aftale. Disse anbefalinger gives i overensstemmelse med aftalens artikel 28.
            
            
               Årlig rapport til Det Blandede Ministerudvalg
            
            
               1. Sekretariatet sikrer, at der udarbejdes en årlig rapport om udviklingen i forholdet, som fremsendes til de kontraherende parter mindst 15 arbejdsdage inden mødet i samarbejdsudvalget.
            
            
               2.  Samarbejdsudvalget godkender den årlige rapport, som skal forelægges ministerudvalget. Rapporten bliver derefter offentliggjort. 
            
            
               Udgifter
            
            
               1. Hver af de kontraherende parter afholder de udgifter, der påløber som følge af deltagelse i samarbejdsudvalgets møder, såvel udgifter til personale, rejser og underhold som udgifter til postforsendelser og telekommunikation. 
            
            
               2. Hver af de kontraherende parter afholder de udgifter, der påløber som følge af oversættelse og tolkning ved møder.
            
            
               3. Den kontraherende værtspart afholder udgifterne i forbindelse med tilrettelæggelse af møder og reproduktion af dokumenter 
            
            
               Nedsættelse af underudvalg
            
            
               1. Samarbejdsudvalget kan nedsætte underudvalg til at bistå det i varetagelsen af sine opgaver. Underudvalgene refererer til samarbejdsudvalget efter hvert af deres møder og må ikke overlappe organer, der er oprettet i henhold til andre aftaler mellem de kontraherende parter.   
            
            
               2. Samarbejdsudvalget kan nedlægge eksisterende underudvalg, fastsætte eller ændre deres mandat eller nedsætte nye underudvalg. 
            
            
               Fortrolighed 
            
            
               Når en af de kontraherende parter afgiver oplysninger, der er angivet som fortrolige, til samarbejdsudvalget, behandler den anden part disse oplysninger fortroligt.
            
         
         
            
               BILAG 3
            
            
               DET BLANDEDE SAMARBEJDSUDVALG MELLEM EU OG CANADA
            
            
            
               Underudvalg og disses mandat
            
            
               DET BLANDEDE SAMARBEJDSUDVALG MELLEM EU OG CANADA HAR —
            
            
               under henvisning til den strategiske partnerskabsaftale mellem Den Europæiske Union og dens medlemsstater på den ene side og Canada på den anden side ("aftalen"), særlig aftalens artikel 27, stk. 3, litra b), nr. viii), og artikel 28, stk. 2, og under henvisning til Det Blandede Samarbejdsudvalgs forretningsorden, og
            
            
               ud fra følgende betragtning:
            
            
               (1)For at muliggøre drøftelser på ekspertplan om de centrale områder, som omfattes af aftalen, kan samarbejdsudvalget nedsætte underudvalg —
            
            
            
               GODKENDT DENNE AFGØRELSE:
            
            
            
               Mandatet for alle fremtidige underudvalg vil være som fastsat i bilaget. 
            
            
               Undertegnet i …,
            
            
            
               På vegne af Det Blandede Samarbejdsudvalg mellem EU og Canada
            
            
            
               Formænd
               
            
               BILAG  
            
            
               Mandat for Det Blandede Samarbejdsudvalgs underudvalg, der nedsættes i henhold til den strategiske partnerskabsaftale 
            
            
               Opgaver
            
         
         
            
               1. Det Blandede Samarbejdsudvalgs ("samarbejdsudvalgets") underudvalg ("underudvalgene") kan drøfte aftalens gennemførelse inden for de områder, de dækker. De kan også drøfte emner eller specifikke projekter tilknyttet det relevante bilaterale samarbejde, herunder fortolkningen af aftalen. 
            
            
               2. Underudvalgene arbejder under samarbejdsudvalget. De aflægger rapport og sender deres protokoller og konklusioner til formændene for samarbejdsudvalget senest 20 arbejdsdage efter hvert møde.
            
            
               Sammensætning og deltagere
            
            
               1. Underudvalgene sammensættes af repræsentanter for begge de kontraherende parter.
            
            
               2. Underudvalgene kan invitere eksperter til deres møder og høre dem om specifikke punkter på dagsordenen.
            
            
               3. Underudvalgene ledes i fællesskab af de kontraherende parter.
            
            
            
               Sekretariat
            
            
               Hvert underudvalg beslutter, hvordan sekretæropgaverne fordeles med henblik på at sikre rettidig indsendelse af rapporterne til samarbejdsudvalget.
            
            
            
               Møder
            
            
               1. Underudvalgene træder sammen efter behov efter skriftlig anmodning fra en af de kontraherende parter. Hvert møde afholdes på et sted og en dato, som godkendes af de kontraherende parter. Møderne kan også afholdes som videokonference.
            
            
               2. Underudvalgenes møder afholdes for lukkede døre, medmindre formændene efter aftale med de kontraherende parter beslutter, at mødet er offentligt. 
            
            
            
               Dagsorden for møderne
            
            
               De kontraherende parter godkender i fællesskab dagsordenen for underudvalgsmøderne. 
            
            
            
               Protokol
            
            
               De kontraherende parter udarbejder i fællesskab et udkast til protokol af hvert af underudvalgenes møder.